Massage fra en fysioterapeutisk vinkel | Borg Fysioterapi
Massage fra en fysioterapeutisk vinkel
July 10, 2019 BORG FYSIOTERAPI
Du kan nok nikke genkendende til følelsen af at være spændt og/eller have ømme muskler, om det er i nakke, ryg eller ben. Og du trænger til ”en ordentlig omgang massage”. Massage
Men hvilken effekt har massage på kroppen, og hvornår er det ikke nok med ”kun” massage? Det får du svaret på lidt længere nede.
Kort om massagens historie
Massage er en gammel behandlingsmetode, som første gang blev beskrevet for ca. 5.000 år siden i Kina. Metoden har senere været beskrevet flere steder i verden, som behandling ved muskelsmerter.
Gennem tiden har effekten og evidensen af massage været et omdiskuteret emne. Dog oplever de fleste mennesker en positiv, afspændende og afstressende effekt, efter en god omgang massage.
Fysioterapifaget er udsprunget af massagen
Fysioterapifaget er udsprunget af massage i slutningen af 1800-tallet, men i dag er vores fag meget mere end det. Helt tilbage fra 1920 var vi fysioterapeuter kendt for hele tiden at efteruddanne os, og den tendens har vi stadig. Der er kommet mange nye teknikker til vores fag end massage. I 1980’erne begyndte vi at lave forsknings-baseret fysioterapi, og her begyndte vores viden om kroppen, behandling og træning at ændre sig og dermed brugen af massage, som eneste behandlingsmetode.
Hvor har massage den bedste effekt?
Når det drejer sig om lokale muskelsmerter, hvor der ikke er sket en vævskade. Det er det, vi kalder muskelinfiltrationer eller myoser. De opstår pludseligt og skyldes overanstrengelse, ensformigt arbejde, psykisk tilstand, stressfaktorer med mere. Der sker en ophobning af affaldsstoffer i musklen, da cirkulationen bliver nedsat, derfor har massage en positiv effekt på den tilstand.
Hormoner bliver påvirket af massage
Der bliver ved massage aktiveret områder i hjernen, som frigiver hormonerne serotonin og dopamin også kaldet ”lykkehormoner”. De to hormoner giver os oplevelse af øget glæde og lyst.
Frigivelse af ”lykkehormonerne” er med til at dæmpe en fx irritabel følelse. Massage har en positiv indvirkning på mængden af kortisol, et ”stresshormon”, i vores krop. En for stor mængde kortisol i kroppen gennem længere tid har en negativ effekt på kroppen, og kan ende ud i ubehag og/eller stress fornemmelse. Massage kan derfor opleves som værende afstressende. Personer, som lider af kroniske smerter, kan opleve øget velvære og endda øget livskvalitet ved at få massage.
Massage er også velvære til dig
Der findes mange forskellige former for massage, men fælles er, at behandlingen indeholder forskellige tekniske greb, som udføres rytmisk enten med eller uden olie alt efter formålet. Velvære kan også være formålet med massage, for at koble fra eller ren luksus for en selv i en måske travl hverdag. Massage
Fordele ved massage hos en fysioterapeut
Som fysioterapeut vil vi altid have vores faglige viden i baghovedet, også når du har booket en velværemassage.
Fysioterapeuten vil under massagen overveje, om der kan være andre faktorer, som ligger til grund for din problematik, samt om hvorvidt der skal en grundigere undersøgelse til, for at vi kan afgøre det videre behandlingsforløb. Eller om du kan opnå den ønskede effekt ved massage alene.
Vi tager altid hånd om dig
Det er fysioterapeutens ansvar at tage hånd om og tilrettelægge det optimale massageforløb samt den optimale behandlingsmetode for dig. Vi kan som fysioterapeuter også vælge at bruge massage som et led i anden behandling for at opnå den ønskede effekt. Det kan fx være i forbindelse med anden form for manuel behandling eller træning. Behandling